Йил охиригача барча ҳудудларда 4G ўрнатилади - Ucell бош директори - 26.09.2019, Sputnik Ўзбекистон\nЙил охиригача барча ҳудудларда 4G ўрнатилади - Ucell бош директори\nUcell компанияси бош директори Ўзбекистон ҳудудида қачон 4G алоқа ўрнатилиши ва синовдан ўтказилаётган 5G тармоқлари ҳақида ҳикоя қилиб берди. 26.09.2019, Sputnik Ўзбекистон\n10:27 26.09.2019 (янгиланди: 10:28 26.09.2019)\n© FbВладимир Кравченко\nUcell компанияси бош директори Ўзбекистон ҳудудида қачон 4G алоқа ўрнатилиши ва синовдан ўтказилаётган 5G тармоқлари ҳақида ҳикоя қилиб берди.\nТОШКЕНТ, 26 сен – Sputnik. Ucell уяли алоқа оператори Ўзбекистон Давлат рақобат қўмитаси ихтиёрига ўтганига яқинда бир йил бўлади. Шу давр ичида биз, давлат компанияси сифатити ўзимизга ҳеч қандай имтиёзлар талаб қилмасдан, хусусий алоқа оператори сифатида ишлаяпмиз, дейди Ucell компанияси бош директори Владимир Кравченко. УзА хабарига асосан.\nБугунги кунда компания абонентлари сони 7,6 миллион кишига тенг. Ucell нинг 2G тармоғи Ўзбекистон ҳудудининг 97 %ни, 3G тармоғи 72,6 %ини қамраб олган. 4G эса йирик шаҳарларда 34,7 %гача, мамлакат бўйлаб эса ўртача 9,4 %ни ташкил қилади.\nЯқинда Хитой Халқ Республикасида хизмат сафарида бўлиб, улар билан шартнома имзоладик. Шу йил охиригача мамлакатимиздаги бутун алоқа тизимини модернизация қиламиз. Барча ҳудудларда 4G ўрнатилади, - дейди компания директори.\nУндан ташқари бир вилоятдан бошқасига ўтаётган магистраль йўлларнинг айрим нуқталарида алоқа умуман йўқ. Биз бу камчиликни ҳам бартараф этиш устида ишлаяпмиз.\nБугунги кунда lунёда 5G технологиясини татбиқ этаётган давлатлар сони ошиб бормоқда. Бу технология ўзининг юқори тезликда маълумот узатиш имкониятлари билан чиндан ҳам инновацион ҳисобланади. Эндиликда Ўзбекистон ҳам улар сафидан жой олади.\n5G тижорий тармоғини ривожлантириш учун Huawei компанияси томонидан тақдим этиладиган энг янги қурилмалар харид қилиниб, мамлакатга киритилди. Дастлаб мутахассислар компаниянинг Тошкентдаги бош офиси – Ucell Plazaда биринчи 5G синовини ўтказди. Реал шароитда қайд этилган максимал тезлик 1 Гбит/с.га яқин бўлди. SpeedTest сервиси ёрдамида амалга оширилган ўлчовлар 1 376 Мбит/с.гача юклаш тезлигини кўрсатди.\nЎзбекистонда 5G технологияси синов тартибда ишга тушди\n17 Сентябр 2019, 13:18\nТошкентда 5G тармоғи биринчи бўлиб “Tashkent City” халқаро бизнес марказида ҳудудида ўрнатилади. Тез орада HD-сифатида бир соатлик фильмни юклаб олиш учун сизга бир неча сония кифоя бўлади.